钦定古今图书集成/历象汇编/岁功典/第025卷 > 《四川志书》 > 人日思归 隋薛道衡
## 钦定古今图书集成/历象汇编/岁功典/第025卷 > 《四川志书》 > 人日思归 隋薛道衡

入春才七日，离家已二年。人归落雁后，思发在花前。

===人日重宴大明宫恩赐彩缕人胜应制===

唐崔日用

新年宴乐正东朝，钟鼓铿锽大乐调。金屋瑶筐开宝
胜，花笺彩笔颂春椒。曲池苔色冰前液，上苑梅香雪
里飘。宸极此时飞圣藻，微臣窃忭预闻韶。